DEN NIENDE JEDI
Det er mange generationer siden, at jediernes lys beskyttede galaksen.
Siden da har der været krig.
Men Grev Juro, hersker over planeten Hy Izlan, har en plan.
Han er for nyligt begyndt at mine sjældne kyberkrystaller på sit område.
Ved hjælp af disse krystaller vil han gendanne Jedi-ordenen
ved at genskabe deres antikke våben, lyssværdet,
som er gået tabt i galaksen.
Men mørke kræfter søger at undertvinge galaksen.
De har deres egne dystre planer om at jage enhver mistænkt jedi
og gendanne sith-fyrsternes herredømme.
Vær hilset. Mit navn er Ethan.
Jeg er her, fordi jeg modtog en krypteret besked, det hidkaldte mig.
Kraften er stærk her.
Omend jeg ingen mester har, kan jeg mærke Kraften i mig.
Det forekommer mig, at I også er mesterløse jedier.
Er det korrekt?
Ligesom du er vi alle kommet for at besvare samme kald.
Så du tror altså på, at beskeden er autentisk?
Jeg kalder alle galaksens skjulte jedier.
Mit navn er Juro.
Jeg er hersker over Hy Izlan i Den Ydre Ring,
og jeg søger at gendanne Jedi-ordenen.
Hvis du har modtaget denne besked,
inviterer jeg dig til Hy Izlans Lufttempel.
Her vil jeg præsentere dig for ét af jediernes længe fortabte våben:
et lyssværd.
Vær med på min færd for at forene vores krigshærgede galakse og genoprette freden.
Jeg venter.
Jeg ved ikke, om grev Juro har formået at genskabe lyssværdet,
men det er sandt, at der findes kyberkrystaller på planeten under os.
Vi har også hørt rygtet om kyberkrystaller
her på planeten.
Men det er ikke det, der bekymrer os.
Spørgsmålet er, hvorvidt denne Juro er troværdig.
Han har en pointe.
Hvem ved, om Juro er en mesterlig jedi, eller om dette er en fælde?
Er der nogen her, der har mødt denne Juro?
Hvis dette er en slags fælde for at dræbe jedier,
troede alle så, at de kunne overleve den?
Var I alle så sikre på, I ikke ville blive overgået,
eller mente I, at det var risikoen værd for at anskaffe sig et lyssværd?
Måske tror de, at de er stærke nok i Kraften
til at kunne beskytte sig selv.
Kraften. Du sagde, den var stærk her,
men jeg fornemmer, at mørkets side er til stede.
Jeg kan se, at de syv jedier allerede er samlet.
Det er sandt, at greven ofte skræmmer folk
på grund af sin fremtoning,
men han er blot en excentrisk, gammel mand,
som ikke bryder sig om at sidde fast her på slottet.
Han viser sig sjældent for andre,
men i dag har han lovet at møde jer.
Så jeg er sikker på, han snart kommer.
Jeg er tilbage.
Far, vi fandt en ret stor én derude i dag.
Fik du færdiggjort alle lyssværdene til greven?
Ja.
Wauw, det er virkelig langt.
Interessant. Så man kan ændre længden på det her?
Faktisk har jeg indstillet kyberkrystallerne på lyssværdene,
så de afspejler brugerens forbindelse til Kraften.
Dets farve og længde afhænger af jedien, som bruger den.
Min forbindelse til Kraften er åbenbart ikke stærk nok,
eftersom lyssværdet ikke rigtig har en farve.
Du har talent med et lyssværd, Kara,
men din forbindelse vil vokse med tiden, hvis du øver dig.
Husk, at Kraften findes i alt, der er levende,
men kun de, der udvikler deres forbindelse til den,
formår at bruge den.
Men den slags skal du ikke bekymre dig om endnu.
Nej, okay.
Men jeg gad vide, hvilken farve lyssværdet bliver,
når det omsider holdes af en rigtig jedi.
Jeg holdt mit løfte og færdiggjorde dem til tiden.
Hvad er der galt, Four-Nines?
Er det ét af jedi-skibene?
Det er usandsynligt, eftersom de blev kaldt til Lufttemplet.
Kara, tag omgående disse med til templet.
Vent. Vil du ikke selv levere dem?
Nej. Jeg får travlt med at tilse vores nye besøgende.
Du er vokset op, Kara.
Du opfører dig sært. Som om vi ser hinanden for sidste gang.
Kara…
Vær forsigtig, og Må Kraften være med dig.
Gå nu.
Er du sværdmageren Lah Zhima?
Det er jeg.
Du har ulovligt fremstillet adskillige lyssværd til mesterløse jedier.
Og hvem har du hørt dét fra?
Fra personen, der hyrede dig til at lave dem.
Lah Zhima, giv os de ulovlige lyssværd og kom med os.
Jaså? Og hvad sker der, hvis jeg nægter?
Det kan du ikke.
Far, nej!
Kara, afsted!
Vær stille!
Følg efter hende!
Hvis vi skal tro disse påstande,
så samler greven alle galaksens jedier
i et forsøg på at ende krigen.
Jeg vil gerne se beviser på dette, før han ankommer.
Beviser?
Ja. Har greven overhovedet lavet nogen lyssværd?
Er dette, hvad I ønsker?
Må jeg holde det?
Lyssværd var allerede forsvundne fra galaksen, da jeg blev født.
Et lyssværd. Et ægte lyssværd.
Resten af sværdene bør snart være her.
Kraften er stærk i barnet.
Gamle droide!
Jeg beder dig. Før os omgående til Lufttemplet!
Jeg har pause.
Find en anden pilot.
Det skal være dig, for du er vist den eneste, der er i drift.
Jeg har ikke tid. Tag nu bare disse og før mig til templet.
Det kan jeg lige så godt.
Så kom.
Skynd dig!
Hvor længe skal vi vente her?
-Der er noget på vej. -Tror du, det er grevens skib?
Far.
-Tak, gamle droide. -Ingen årsag.
Er du…
Jeg… Mit navn er Kara.
Jeg er datter af sværdmageren Lah Zhima.
Sværdmageren?
Så det er dig, der har lyssværdene.
Ja. Men min far blev fanget og ført bort af jedi-jagere.
Brug disse til at hjælpe mig med at redde ham!
Men hvor er greven? Er han her ikke?
Et øjeblik. Kender du greven?
Ja. Jeg har kendt ham, siden jeg var lille.
Vil det sige, at du muligvis ved, hvor han er lige nu?
Noget føles forkert. Jeg tror ikke, vi har noget valg.
Vi er nødt til at vente, indtil greven ankommer.
Den farve…
Nej, nej. I er alle … sith!
Jaså.
Ventetiden er forbi.
Jeg har været her hele tiden.
Det er greven!
Hvor ynkeligt, Juro.
Du har klædt dig ud som droide for at udspionere os?
Vi er sith-akolytter og har sværget troskab til mørkets side.
Vi er kommet for at forpurre dine ynkelige planer om at gendanne Jedi-ordenen.
Dø så, Juro!
Hanbei!
Vores jagere har taget din far med til et fjernt stjernesystem,
hvor du aldrig vil få ham at se igen.
Og ethvert forsøg på at redde ham vil mislykkes.
Gode manøvrer.
Roden!
Dø!
Niizo.
Hvem er du dog?
Du vil lide, Juro!
Åh nej! Hjælp greven!
Juro!
Så er det nok!
Vi ved begge, at dette ikke er dig, Homen.
Undskyld. Jeg blev opslugt af de andres mørke.
Det er jeg ked af, Kara.
For nyligt lærte jeg, at mange jedier, som besvarede mit kald, blev dræbt,
og at sither blev sendt i deres sted.
Så jeg skjulte mig blandt dem for at afgøre, hvem var sith,
men på grund af det hørte de om din far,
og jeg var der ikke til at hjælpe.
Vil du hjælpe mig med at redde ham?
Selvfølgelig vil jeg det, mit barn.
Grev Juro.
Du kaldte mig helt hertil, men i sidste ende
var jeg desværre ikke stærk nok til at bekæmpe dem.
Bare rolig. Du overlevede kampen, unge Ethan.
Men hvad med de andre jedier?
Jeg kan mærke dem. De er ikke fortabte.
De vandrer stadig omkring et sted derude i galaksen.
Kara, du er blevet vejledt af Kraften fra det øjeblik, du blev født.
Følg mig.
Hjælp os med at genoprette fred i galaksen og indtag din plads som den niende jedi,
så vi kan genoprette Jedi-ordenen.
Tekster af: Jonas Kloch